“Тарпедаўцы” ў адказ адразу правялі небяспечную контратаку з выхадам трох сваіх ігракоў на аднаго абаронцу пастаўчан. Аднак госці згулялі нерашуча і ўпусцілі шанц скараціць розніцу ў ліку. У далейшым гаспадары больш не памыляліся і поўнасцю кантралявалі мяч, гулялі з яўнай перавагай над сапернікам. Усёй камандай жодзінцы вымушаны былі толькі адбівацца. Шмат разоў выручаў ад непрыемнасцей іх варатар, які на 32-ой хвіліне парыраваў чарговы пенальці, прабіты А. Александровічам.